MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                    HOTĂRÂREA NR.422
privind repartizarea, în vederea închirierii, a locuinţei sociale situată în municipiul Craiova, str.Tabaci, nr.3A, bl.H8, sc.2, ap.3
Consiliul Local al Municipiului Craiova întrunit în şedinţa ordinară din data de 26.10.2017;
          Având în vedere raportul nr.145086/2017 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a locuinţei sociale situată în municipiul Craiova, str.Tabaci, nr.3A, bl.H8, sc.2, ap.3;

În conformitate cu prevederile art.1 din Ordonanţa de Urgenţă a Guvernului nr.68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional, art.1, art.2, art.3, art.14 din Ordonanţa de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată prin Legea nr.84/2008, art.II din Ordonanţa de Urgenţă a Guvernului nr.57/2008 pentru modificarea Legii Locuinţei nr.114/1996 şi pentru modificarea şi completarea Ordonanţei de Urgenţă a Guvernului nr.74/2007, art.48 din Legea Locuinţei nr.114/1996, republicată, modificată şi completată, art.30 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996 şi art.15 din Ordonanţa de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe;

          Potrivit Hotărârilor Consiliului Local nr.122/2016 referitoare la Regulamentul de organizare şi funcţionare al Comisiei Sociale pentru analiza şi repartizarea locuinţelor destinate închirierii şi la criteriile pentru stabilirea ordinii de prioritate în soluţionarea cererilor de locuinţe sociale/destinate închirierii din fondul locativ de stat şi nr.195/2016 privind aprobarea listei pentru stabilirea ordinii de prioritate în soluţionarea cererilor de locuinţe destinate închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari, în anul 2017;
În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă modificarea fondului unic de locuinţe sociale, destinat închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari, aprobat prin Hotărârea Consiliului Local al Municipiului Craiova nr.136/2013, modificată și completată, prin excluderea locuinţei situată în municipiul Craiova, str.Tabaci, nr.3A, bl.H8, sc.2, ap.3.

Art.2. Se aprobă repartizarea, în vederea închirierii, către Căldăraru Iuli Mădălin, a locuinţei sociale, situată în municipiul Craiova, str.Tabaci, nr.3A, bl.H8, sc.2, ap.3.
Art.3.  Se aprobă cuantumul de 43,58 al chiriei lunare pentru locuinţa identificată la art.2 din prezenta hotărâre.
Art.4. Se împuterniceşte Primarul Municipiului Craiova să încheie şi să semneze contractul de închiriere pentru locuinţa prevăzută la art.2 din prezenta hotărâre.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari şi Căldăraru Iuli Mădălin vor aduce la îndeplinire prevederile  prezentei hotărâri.

